pythainlp/thai-financial-dataset huggingface dataset:
ส่วนที่ 3

การรับรองความถูกต้องของข้อมูล

ข้าพเจ้าได้ตรวจสอบข้อมูลแบบแสดงรายการข้อมูลประจำปีฉบับนี้แล้ว
และด้วยความระมัดระวังในฐานะกรรมการซึ่งเป็นผู้บริหาร/หรือผู้ดำรงตำแหน่งบริหารสูงสุดในสายงานบัญชี
ข้าพเจ้าขอรับรองว่าข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ข้าพเจ้าขอรับรองว่า

(1)
งบการเงินและข้อมูลทางการเงินที่สรุปมาในแบบแสดงรายการข้อมูลประจำปีได้แสดงข้อมูลอย่างถูกต้องครบ
ถ้วนในสาระสำคัญเกี่ยวกับฐานะการเงิน ผลการดำเนินงาน
และกระแสเงินสดของบริษัทและบริษัทย่อยแล้ว

(2) ข้าพเจ้าเป็นผู้รับผิดชอบต่อการจัดให้บริษัทมีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) ข้าพเจ้าเป็นผู้รับผิดชอบต่อการจัดให้บริษัทมีระบบการควบคุมภายในที่ดี
และควบคุมดูแลให้มีการปฏิบัติตามระบบดังกล่าว
และข้าพเจ้าได้แจ้งข้อมูลการประเมินระบบการควบคุมภายใน ณ วันที่ 26 กุมภาพันธ์ 2547
ต่อผู้สอบบัญชีและกรรมการตรวจสอบของบริษัทแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้นางจรรยา ชูพุทธิพงศ์ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของนางจรรยา ชูพุทธิพงศ์ กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูล

รายชื่อกรรมการที่เป็นผู้บริหาร ตำแหน่ง ลายมือชื่อ

และผู้ดำรงตำแหน่งบริหารสูงสุดทางสายงานบัญชี

1. นายแพทย์พงษ์ศักดิ์ วิทยากร กรรมการผู้มีอำนาจ /

กรรมการผู้อำนวยการใหญ่

2. นายแพทย์จิโรจน์ สุชาโต กรรมการผู้มีอำนาจ

3. นายแพทย์จุลเดช ยศสุนทรากุล กรรมการผู้มีอำนาจ

4. นายวัลลภ อธิคมประภา กรรมการผู้มีอำนาจ/ผู้ช่วยกรรมการ

ผู้อำนวยการใหญ่สายบัญชีและการเงิน

5. แพทย์หญิงยิ่งดาว ไกรฤกษ์ กรรมการ/ผู้อำนวยการโรงพยาบาล

ผู้รับมอบอำนาจ

1. นางจรรยา ชูพุทธิพงศ์ ผู้ช่วยผู้อำนวยการโรงพยาบาล

สายบัญชีการเงินและงบประมาณ

ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้ว
และด้วยความระมัดระวังในฐานะกรรมการบริษัท
ข้าพเจ้าไม่มีเหตุอันควรสงสัยว่าข้อมูลดังกล่าวไม่ถูกต้องครบถ้วน เป็นเท็จ ทำให้ผู้อื่นสำคัญผิด
หรือขาดข้อมูลที่ควรต้องแจ้งในสาระสำคัญ

ในการนี้เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นางจรรยา ชูพุทธิพงศ์ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นางจรรยา ชูพุทธิพงศ์ กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูล

รายชื่อกรรมการ ตำแหน่ง ลายมือชื่อ

1. ศาสตราจารย์นายแพทย์อรุณ เผ่าสวัสดิ์ ประธานกรรมการ

2. นายแพทย์ปราเสริฐ ปราสาททองโอสถ รองประธานกรรมการ

3. ศาสตราจารย์นายแพทย์เสนอ อินทรสุขศรี กรรมการอิสระ

4. ศาสตราจารย์นายแพทย์สันต์ศิริ ศรมณี กรรมการอิสระ

5. นายอนุชาต ชัยประภา กรรมการอิสระ

6. นายแพทย์กิติพันธ์ วิสุทธารมณ์ กรรมการ

7. นายธวัชวงค์ ธะนะสุมิต กรรมการ

8. นายธงชัย จิรอลงกรณ์ กรรมการ

ผู้รับมอบอำนาจ

1. นางจรรยา ชูพุทธิพงศ์ ผู้ช่วยผู้อำนวยการโรงพยาบาล

สายบัญชีการเงินและงบประมาณ
แบบ 56-1

แบบแสดงรายการข้อมูลประจำปี

สิ้นสุดวันที่ 31 ธันวาคม 2547

บริษัท กรุงเทพดุสิตเวชการ จำกัด (มหาชน)
ข้อมูลอื่นที่เกี่ยวข้อง

-ไม่มี -
เอกสารแนบ 2

รายละเอียดกรรมการของบริษัทย่อย

[TABLE]

 หมายเหตุ 

1. X = ประธานกรรมการบริษัท , / = กรรมการ , Y = ประธานกรรมการบริหาร , M=
ผู้บริหาร

2. คำอธิบายชื่อบริษัท

SVH = บมจ.สมิติเวช

BPD = บจก.โรงพยาบาลกรุงเทพพระประแดง

BSH = บจก. โรงพยาบาลกรุงเทพสมุย

BRH = บจก. โรงพยาบาลกรุงเทพระยอง

BHH = บจก.โรงพยาบาลกรุงเทพหาดใหญ่

BTH = บจก. ตราดเวชกิจ (ร.พ.กรุงเทพตราด)

BIO = บจก.ไบโอ โมเลกุลลาร์ แลบบอราทอรี่ส์ (ประเทศไทย)

NHS = บจก.เนชั่นแนล เฮลท์แคร์ ซิสเต็มส์

NPMS = บจก.เพชรบุรีตัดใหม่การแพทย์

  BPK = บจก.โรงพยาบาลกรุงเทพภูเก็ต
โครงการในอนาคต

โรงพยาบาลกรุงเทพก้าวขึ้นสู่ทศวรรษที่ 4
ซึ่งคาดว่าจะเริ่มต้นด้วยการฟื้นตัวของเศรษฐกิจในประเทศทำให้มีแนวโน้มที่คนไทยจะให้ความสำคัญต่อสุขภาพมากขึ้น
การส่งเสริมของรัฐบาลให้ประเทศไทยเป็น “ศูนย์กลางการดูแลสุขภาพของเอเชีย”
การเปิดเสรีทางการแพทย์ภายใต้กรอบความร่วมมือเอฟทีเอ
และการได้รับความสนใจจากคนไข้ต่างชาติที่ต้องการเข้ามารับการรักษาในประเทศไทยมากขึ้นเนื่องจากประเทศไทยมีบุคลากรทางการแพทย์ที่มีความชำนาญในระดับสากลในขณะที่มีค่าใช้จ่ายในการรักษาพยาบาลต่ำกว่าประเทศอื่นที่มีมาตรฐานการแพทย์ใกล้เคียงกัน

จากปัจจัยทั้งหมดดังที่กล่าวมาแล้วส่งผลให้ธุรกิจโรงพยาบาลได้รับความสนใจจากนักลงทุนมากขึ้น
ทำให้เกิดการแข่งขันของธุรกิจโรงพยาบาลเอกชนมากขึ้น ดังนั้น
ผู้ประกอบการที่จะสามารถแข่งขันในอุตสาหกรรมได้จะต้องเป็นกลุ่มที่มีการบริหารจัดการที่ดี
สามารถควบคุมค่าใช้จ่ายได้อย่างมีประสิทธิภาพ มีผลิตภัณฑ์ใหม่ให้กับผู้รับบริการ
ดังนั้นบริษัทจึงได้มีแผนงานใหม่ที่จะเพิ่มการบริการให้กว้างออกไป
เพื่อให้มีบริการที่ครบวงจรและสามารถตอบสนองความต้องการของผู้รับบริการได้อย่างทั่วถึง
โดยมีแผนการพัฒนาโครงการต่าง ๆ ดังต่อไปนี้

1. โครงการอาคารผู้ป่วยสำหรับรองรับชาวต่างประเทศ (Bangkok International
Hospital) มูลค่าการก่อสร้างประมาณ 510 ล้านบาท สามารถรองรับผู้ป่วยในได้ประมาณ 90
เตียง

2. ศูนย์มะเร็งนานาชาติกรุงเทพ (Bangkok International Cancer Center)
เพื่อรองรับผู้ป่วยโรคมะเร็ง คาดว่าจะเริ่มเปิดให้บริการได้ภายในปี 2548
ซึ่งศูนย์ดังกล่าวจะมีความพร้อมทั้งด้านเทคโนโลยีทางการแพทย์ชั้นสูงเพื่อการวินิจฉัย
และให้การรักษา ตลอดจนบุคลการทางการแพทย์ในการรักษาพยาบาลโรคมะเร็ง ที่มีประสบการณ์สูง
โดยบริษัทฯ จะนำเข้าอุปกรณ์เครื่องมือแพทย์
ในการตรวจวิเคราะห์และรักษามะเร็งที่ทันสมัยและมีประสิทธิภาพสูง มูลค่าการลงทุนรวมประมาณ
420 ล้านบาท ซึ่งประกอบด้วย

-   เครื่อง PET Scan (Positron Emission Tormography)
    เป็นเครื่องที่ใช้ในการตรวจวิเคราะห์มะเร็ง

-   เครื่อง Cyclotron เป็นเครื่องที่ใช้ในการผลิตสารที่ใช้กับเครื่อง PET Scan
    สำหรับตรวจหามะเร็ง โดยเครื่อง Cyclotron นี้เป็นเครื่องที่มีเทคโนโลยีที่ทันสมัย
    ประสิทธิภาพสูง
    ซึ่งปัจจุบันสถาบันที่เชี่ยวชาญด้านมะเร็งหลายแห่งในประเทศสหรัฐอเมริกาเลือกใช้ เช่น
    Memorial Slone Kettering (MSKCC), University of California Loas
    Angelis (UCLA)

-   เครื่อง Novalis เครื่องมือผ่าตัดรักษามะเร็ง

3. โครงการศูนย์ทันตกรรมและศัลยศาสตร์ช่องปากกรุงเทพ (Bangkok Dental and
Maxilofacial Center) มูลค่าเงินลงทุน ประมาณ 127 ล้านบาท

4. โครงการก่อสร้างอาคารจอดรถใหม่สูง 6 ชั้น มูลค่าเงินลงทุน ประมาณ 85 ล้านบาท

ผลประโยชน์ที่คาดว่าจะได้รับ

1. เพื่อก้าวสู่การเป็น Healthcare Complex ที่มีความพร้อมและครบวงจรอย่างสูง

2. เพื่อเป็นการขยายพื้นที่สำหรับรองรับปริมาณผู้ป่วยเก่า และผู้ป่วยใหม่ที่เพิ่มมากขึ้น
ตามแนวโน้มการเพิ่มขึ้นของจำนวนประชากรไทย
โดยเฉพาะอย่างยิ่งผู้ป่วยต่างชาติที่เดินทางเข้ามารับบริการในประเทศไทยตามโยบาย Asia's
Healthcare Hub และ Medical Tourism ของรัฐบาล
ส่วนที่ 2

บริษัทที่ออกหลักทรัพย์

ชื่อ บริษัท กรุงเทพดุสิตเวชการ จำกัด (มหาชน)

ประกอบธุรกิจ โรงพยาบาลเอกชนภายใต้ชื่อ โรงพยาบาลกรุงเทพ

ที่ตั้งบริษัท 2 ซอยศูนย์วิจัย 7 ถนนเพชรบุรีตัดใหม่ บางกะปิ

ห้วยขวาง กรุงเทพ 10320

โทรศัพท์ 0-2310-3000

โทรสาร 0-2318-1546, 0-2310-3327

เลขทะเบียนบริษัท บมจ. 249

Web site www.bangkokhospital.com
ปัจจัยเสี่ยง

1. ความเสี่ยงจากความผันผวนด้านอัตราแลกเปลี่ยนเงินตราต่างประเทศ

ณ วันที่ 31 ธันวาคม 2547 บริษัทมีภาระหนี้เงินกู้ต่างประเทศ จำนวนเพียง 1.47
ล้านเหรียญสหรัฐ ซึ่งจะครบกำหนดชำระทั้งจำนวน ในเดือนเมษายน 2548 บริษัทฯ
จึงคาดว่าจะไม่ได้รับผลกระทบจากอัตราแลกเปลี่ยนเงินตราต่างประเทศดังกล่าว

2. ความเสี่ยงด้านเงินให้กู้ยืมแก่บริษัทย่อยและบริษัทร่วม

ณ วันที่ 31 ธันวาคม 2547 ภาระหนี้เงินให้กู้ยืมแก่บริษัทย่อยและบริษัทร่วม มีจำนวน 148.5
ล้านบาท โดยในจำนวนดังกล่าวเป็นการให้เงินกู้ระยะสั้นแก่บริษัทย่อยที่บริษัทถือหุ้น 100% จำนวน
115.0 ล้านบาท และที่เหลือเป็นการให้กู้แก่บริษัทย่อยและบริษัทร่วม ในจำนวนเพียง 33.5
ล้านบาท และที่ผ่านมายอดเงินให้กู้แก่บริษัทในเครือต่าง ๆ ได้ทยอยลดลงในแต่ละปี
อย่างไรก็ตามบริษัทยังอาจได้รับความเสี่ยงจากการให้กู้ยืมดังกล่าวได้ในกรณีที่เกิดความผันผวนทางเศรษฐกิจ
ดังนั้น เพื่อลดความเสี่ยงจากการที่บริษัทร่วมและย่อยไม่สามารถชำระคืนเงินต้นและดอกเบี้ย
บริษัทจะมีการพิจารณาอย่างถี่ถ้วนถึงความสามารถในการชำระคืนเงินต้นและดอกเบี้ยก่อนการให้เงินกู้ยืมทุกครั้งและจะพิจารณาถึงผลตอบแทนรวมทั้งระยะเวลาการชำระคืนที่เหมาะสม
และในอนาคตบริษัทมีนโยบายที่จะไม่ให้เงินกู้ยืมเพิ่มแก่บริษัทร่วมและย่อย
โดยจะเน้นให้แต่ละบริษัทได้มีการกู้ยืมโดยตรงจากสถาบันการเงินเอง

3. ความเสี่ยงในด้านการแข่งขัน

แม้ว่าปัจจุบันธุรกิจโรงพยาบาลเอกชนจะมีการแข่งขันอยู่ในระดับสูงก็ตาม
แต่บริษัทคาดว่าปัจจัยดังกล่าวจะไม่ส่งผลกระทบต่อการดำเนินกิจการของบริษัท เนื่องจาก
ธุรกิจโรงพยาบาลเป็นธุรกิจที่ดำเนินการบนความเชื่อถือของผู้ใช้บริการ
ขณะที่โรงพยาบาลกรุงเทพเป็นโรงพยาบาลที่มีประสบการณ์การดำเนินงานมานานกว่า 30 ปี
ได้รับความเชื่อถือและไว้วางใจจากกลุ่มผู้ใช้บริการและมีฐานลูกค้าประจำที่แน่นอน
นอกจากนี้ฐานลูกค้าของโรงพยาบาลส่วนใหญ่จะเป็นกลุ่มลูกค้าในระดับบน ซึ่งจัดได้ว่าเป็นกลุ่มที่มี
Royalty ค่อนข้างสูงหากมีความเชื่อถือในทีมแพทย์พยาบาลและพึงพอใจในคุณภาพบริการที่ได้รับ
ซึ่งจะเห็นได้ว่าที่ผ่านมาโรงพยาบาลกรุงเทพมีทีมแพทย์ที่มีชื่อเสียงที่ให้บริการรักษาทุกสาขาครบวงจร
โดยใช้อุปกรณ์เครื่องมือทางการแพทย์ที่ทันสมัยและมีประสิทธิภาพสูง
ซึ่งสามารถรองรับการให้บริการแก่ลูกค้าได้อย่างเต็มที่
ดังนั้นบริษัทจึงคาดว่าปัญหาในด้านการแข่งขันไม่น่าที่จะไม่ส่งผลต่อการดำเนินการของบริษัท

4. ความเสี่ยงด้านการเรียกเก็บเงิน

บริษัทมีนโยบายป้องกันความเสี่ยงที่อาจเกิดขึ้นจากการเรียกเก็บเงินค่าบริการรักษาพยาบาลอย่างเคร่งครัด
โดยสำหรับผู้ป่วยทั่วไปนั้น บริษัทไม่มีนโยบายที่จะให้เครดิตเทอมแก่ผู้ใช้บริการ
โดยโรงพยาบาลจะมีการประมาณการค่ารักษาพยาบาลให้แก่ผู้ป่วยทราบล่วงหน้าและมีการแจ้งค่ารักษาพยาบาลให้ทราบเป็นระยะ
เพื่อเป็นการบรรเทาภาระการชำระเงินหลังจากที่ผู้ป่วยครบกำหนดออกจากโรงพยาบาล
สำหรับกลุ่มลูกค้าที่เป็นบริษัทคู่สัญญานั้น บริษัทมีนโยบายการให้เครดิตอย่างระมัดระวัง
โดยจะมีการวิเคราะห์เครดิตและฐานะการเงินของบริษัทคู่สัญญาก่อน
พร้อมทั้งทบทวนผลการติดต่อของบริษัทดังกล่าวทุกปี
ซึ่งนโยบายดังกล่าวช่วยให้บริษัทลดความเสี่ยงที่อาจเกิดขึ้นจากการเรียกเก็บเงินได้ในระดับหนึ่ง
การวิจัยและพัฒนา

บริษัทได้มีการจัดการประชุมวิชาการอย่างต่อเนื่องสำหรับแพทย์ในโรงพยาบาลกรุงเทพและแพทย์ภายนอกสถาบันต่าง
ๆ เพื่อเพิ่มขีดความสามารถของแพทย์ทุกสาขา
โดยปัจจุบันโรงพยาบาลกรุงเทพได้รับการรับรองให้เป็นสถาบันหลักในโครงการศึกษาทางการแพทย์ต่อเนื่องของแพทยสภาซึ่งแพทย์
พยาบาล
และผู้ประกอบวิชาชีพทางการแพทย์ที่เข้าประชุมวิชาการของโรงพยาบาลกรุงเทพจะได้รับเครดิต
(Continuous Medical Education - CREDIT)
เพื่อนำไปประกอบการต่อใบประกอบวิชาชีพเวชกรรม โดยปี 2547
มีการประชุมวิชาการทางการแพทย์ที่สำคัญคือ การประชุมวิชาการประจำปีครั้งที่ 4
ซึ่งจัดขึ้นเนื่องในโอกาสที่โรงพยาบาลกรุงเทพมีครบ รอบ 32 ปี ณ แพทยสมาคมแห่งประเทศไทย

โรงพยาบาลกรุงเทพได้ให้การสนับสนุนงานของมูลนิธิเวชดุสิตในพระอุปถัมภ์สมเด็จพระพี่นางเธอเจ้าฟ้ากัลยาณิวัฒนา
กรมหลวงนราธิวาสราชนครินทร์
เพื่อการอนุเคราะห์ผู้ยากไร้และเพื่อให้การสนับสนุนงานวิจัยของแพทย์ทั้งในและนอกโรงพยาบาลทุกปีอย่างต่อเนื่อง
โดยมีวัตถุประสงค์เพื่อส่งเสริมการพัฒนาเชิงวิชาการแก่วงการแพทย์ในประเทศไทย

นอกจากนี้โรงพยาบาลกรุงเทพยังให้ความสำคัญต่อสิ่งแวดล้อม โดยนำเกณฑ์มาตรฐาน ISO 14001
มาใช้ด้วยความมุ่งมั่นที่พัฒนาคุณภาพการให้บริการควบคู่กับการคำนึงผลกระทบของสิ่งแวดล้อมและความปลอดภัยของผู้มาใช้บริการรวมทั้งปลุกจิตสำนึกให้แก่ทุกคนในองค์กรให้มีส่วนร่วมในการในการพัฒนาดังกล่าวอย่างต่อเนื่อง
และเนื่องจากธุรกิจการให้บริการโรงพยาบาลมีกระบวนการที่ซับซ้อนและอาจมีความเสี่ยงที่จะสัมผัสโรคติดต่อร้ายแรง
โรงพยาบาลจึงนำเอาเกณฑ์มาตรฐาน TIS 18001/OHSAS18001
มาใช้เพื่อเสริมสร้างอาชีวอนามัยและความปลอดภัยให้กับบุคลากร

ทั้งนี้ ในช่วง 3 ปีที่ผ่านมา บริษัทฯ ได้สนับสนุนค่าใช้จ่ายด้านการวิจัยและพัฒนา สรุปได้ดังนี้คือ

ปี 2545 จำนวน 20.25 ล้านบาท

ปี 2546 จำนวน 27.09 ล้านบาท

ปี 2547 จำนวน 40.72 ล้านบาท
รายงานคณะกรรมการตรวจสอบ

คณะกรรมการบริษัท กรุงเทพดุสิตเวชการ จำกัด (มหาชน)
แต่งตั้งคณะกรรมการตรวจสอบประกอบด้วยกรรมการอิสระ 3 ท่าน
โดยมีศาสตราจารย์นายแพทย์เสนอ อินทรสุขศรี เป็นประธานกรรมการตรวจสอบ
ศาสตราจารย์นายแพทย์สันต์ศิริ ศรมณี และนายอนุชาต ชัยประภา เป็นกรรมการตรวจสอบ

คณะกรรมการตรวจสอบมีภาระกิจที่ได้รับมอบหมายจากคณะกรรมการในการสร้างความเชื่อถือให้กับงบการเงินก่อนนำเสนอคณะกรรมการบริษัท
สอบทานให้มีระบบการควบคุมภายในที่มีประสิทธิผลเกี่ยวกับรายงานทางการเงินและการปฏิบัติตามข้อกำหนด
และกฎหมายที่เกี่ยวข้องที่เป็นสาระสำคัญ ดูแลไม่ให้เกิดความขัดแย้งทางผลประโยชน์
แนะนำในเรื่องการบริหารความเสี่ยงส่งเสริมให้บริษัทมีการปฏิบัติตามข้อพึงปฏิบัติที่ดีของบริษัทจดทะเบียน
และการเสนอแต่งตั้งผู้สอบบัญชีของบริษัท

ปี 2548 คณะกรรมการตรวจสอบได้ประชุมร่วมกับผู้สอบบัญชีและ/หรือฝ่ายบริหารที่เกี่ยวข้องรวม 12
ครั้ง เพื่อพิจารณารายงานทางการเงิน ประเมินระบบการควบคุมภายใน
พิจารณาทบทวนข้อปฏิบัติตามข้อกำหนดและกฎหมาย
รวมถึงการปฏิบัติเกี่ยวกับการสอบบัญชีของผู้สอบบัญชี ประจำปี 2548
โดยคณะกรรมการตรวจสอบเห็นว่า
งบการเงินของบริษัทได้จัดทำโดยถูกต้องตามควรและเป็นไปตามมาตรฐานการบัญชีที่รับรองทั่วไปและมีการเปิดเผยข้อมูลที่เพียงพอ

คณะกรรมการตรวจสอบได้เสนอชื่อผู้สอบบัญชีประจำปี 2549 ต่อคณะกรรมการบริษัท
เพื่อการเสนอชื่อผู้สอบบัญชีของบริษัทต่อที่ประชุมผู้ถือหุ้นเพื่อลงมติแต่งตั้งเป็นผู้สอบบัญชี ประจำปี
2549 ต่อไป

  ..……………….........................................

  ศาสตราจารย์นายแพทย์ เสนอ อินทรสุขศรี

  ประธานกรรมการตรวจสอบ

รายงานความรับผิดชอบของคณะกรรมการต่อรายงานทางการเงิน

คณะกรรมการบริษัทเป็นผู้รับผิดชอบต่องบการเงินของบริษัท
โดยได้มอบหมายให้คณะกรรมการตรวจสอบทำการสอบทานงบการเงินของบริษัทที่ผ่านมา
และได้รับรายงานว่ารายงานทางการเงินของบริษัทได้ถือปฏิบัติตามหลักการบัญชีที่รับรองทั่วไป
โดยเลือกใช้นโยบายทางบัญชีที่เหมาะสมและถือปฏิบัติอย่างสม่ำเสมอ
โดยจัดทำขึ้นอย่างระมัดระวังตลอดจนประเมินถึงความเหมาะสมของการแสดงรายการที่นำเสนอในงบการเงินโดยรวม
รวมทั้งมีการเปิดเผยข้อมูลอย่างเพียงพอในหมายเหตุประกอบงบการเงิน

นอกจากนี้คณะกรรมการบริษัทได้จัดให้มีระบบการควบคุมภายในที่มีประสิทธิภาพและประสิทธิผลเพื่อให้มั่นใจว่าข้อมูลทางบัญชีมีการบันทึกอย่างครบถ้วน
ถูกต้อง และมีระบบการจัดเก็บรักษาทรัพย์สิน เพื่อป้องกันการทุจริตหรือเสียหายอย่างมีสาระสำคัญ

คณะกรรมการมีความเห็นว่าระบบการควบคุมภายในของบริษัทโดยรวมอยู่ในระดับที่น่าพอใจ
และสามารถสร้างความเชื่อถือต่องบการเงินรวมและงบการเงินเฉพาะของบริษัทประจำปี 2548

_______________________________

(นายแพทย์ พงษ์ศักดิ์ วิทยากร)

กรรมการผู้อำนวยการใหญ่
การควบคุมภายใน

บริษัทได้ให้ความสำคัญต่อหลักการกำกับดูแลกิจการที่ดี
เพราะถือเป็นปัจจัยหนึ่งที่สำคัญยิ่งในการบริหารงานอย่างมีประสิทธิภาพ
คณะกรรมการบริษัทได้กำหนดนโยบายให้บริษัทดำเนินงานภายใต้หลักเกณฑ์การกำกับดูแลกิจการที่ดี
โดยมีระบบการควบคุมภายในในด้านต่างๆ เช่น ด้านการจัดซื้อ การอนุมัติจ่ายเงิน
การซื้อขายเครื่องมือ อุปกรณ์ทางการแพทย์ รวมไปถึงการวัดผลการปฏิบัติงานอย่างสม่ำเสมอ
เพื่อให้การบริหารงานทุกด้านเป็นไปอย่างโปร่งใส อีกทั้งยังได้จัดให้ผู้ตรวจสอบบัญชีจากภายนอก
ทำหน้าที่เป็นผู้ตรวจสอบภายใน (Internal Auditor)
ทำหน้าที่ตรวจสอบการปฏิบัติงานอย่างสม่ำเสมอภายในตามแนวทางการประเมินความเพียงพอของระบบการควบคุมภายในจากคณะกรรมการกำกับหลักทรัพย์และตลาดหลักทรัพย์
และรายงานความเห็นต่อคณะกรรมการตรวจสอบอย่างมีอิสระ
เพื่อให้มั่นใจว่าระบบการควบคุมภายในของบริษัทเพียงพอที่จะป้องกันความเสี่ยงที่อาจเกิดขึ้นจากการดำเนินธุรกิจ
โดยขอบเขตการทำงานของผู้ตรวจสอบบัญชีจากภายนอก ได้แก่
การประเมินประสิทธิภาพการควบคุมภายใน นำเสนอข้อชี้แนะให้บริษัทในด้านต่างๆ
เพื่อเพิ่มประสิทธิภาพของระบบการควบคุมภายใน
รวมถึงตรวจสอบว่าได้มีการปฏิบัติตามข้อบังคับและระบบต่างๆ ตามนโยบายที่บริษัทได้วางไว้

ในการประชุมคณะกรรมการบริษัทครั้งที่ 9 / 2548 เมื่อวันที่ 17 เดือน กันยายน 2548
มีคณะกรรมการตรวจสอบเข้าร่วมด้วย
คณะกรรมการบริษัทได้ประเมินระบบการควบคุมภายในโดยให้ฝ่ายบริหารของบริษัท
อธิบายชี้แจงระบบต่างๆ ที่ใช้ในการบริหารงานและควบคุมภายใน
รวมทั้งให้คณะกรรมการได้ซักถามข้อมูลจากฝ่ายบริหารแล้วสรุปได้ว่า
จากการประเมินระบบการควบคุมภายในของบริษัทและบริษัทย่อยในด้านต่างๆ 5 ส่วน คือ
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบติดตาม คณะกรรมการบริษัทมีความเห็นว่า
บริษัทและบริษัทย่อยมีการควบคุมภายในที่เพียงพอแล้ว ทั้งนี้
บริษัทได้แนบหนังสือความเห็นต่อระบบการควบคุมภายในจากคณะกรรมการตรวจสอบเป็นเอกสารประกอบการประชุม
แบบ 56-1

แบบแสดงรายการข้อมูลประจำปี

สิ้นสุดวันที่ 31 ธันวาคม 2548

บริษัท กรุงเทพดุสิตเวชการ จำกัด (มหาชน)

สารบัญ

ส่วนที่ 1 ข้อมูลสรุป 1 

ส่วนที่ 2 บริษัทที่ออกหลักทรัพย์ 4

ปัจจัยความเสี่ยง 5

 ลักษณะการประกอบธุรกิจ 8

 การประกอบธุรกิจแต่ละสายผลิตภัณฑ์ 15

 การวิจัยและพัฒนา 24

 ทรัพย์สินที่ใช้ในการประกอบธุรกิจ 25

โครงการในอนาคต 36

ข้อพิพาททางกฎหมาย 37

โครงสร้างเงินทุน 38

การจัดการ 40

การควบคุมภายใน 52

รายการระหว่างกัน 55

รายงานฐานะการเงินและผลการดำเนินงาน 56

ข้อมูลอื่นที่เกี่ยวข้อง 60

ส่วนที่ 3 การรับรองความถูกต้องของข้อมูล 66 

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมบริษัท 

เอกสารแนบ 2 รายละเอียดเกี่ยวกับกรรมการของบริษัทย่อย 

เอกสารแนบ 3 รายงานคณะกรรมการตรวจสอบ 

 รายงานความรับผิดชอบของคณะกรรมการต่อรายงานทางการเงิน
ข้อมูลอื่นที่เกี่ยวข้อง

-ไม่มี –
เอกสารแนบ 2 รายละเอียดกรรมการและผู้บริหารของบริษัทย่อย

[TABLE]

หมายเหตุ 1. X = ประธานกรรมการบริษัท , / = กรรมการ , Y = ประธานคณะผู้บริหาร ,
M= ผู้บริหาร

คำอธิบายชื่อบริษัท

  ------------------------------ --------------------------- -------------------------
  BPD =                          BHH =                       BPK =
  บจก.โรงพยาบาลกรุงเทพพระประแดง   บจก.โรงพยาบาลกรุงเทพหาดใหญ่   บจก.โรงพยาบาลกรุงเทพภูเก็ต

  BPH = บจก.โรงพยาบาลกรุงเทพพัทยา  BCH = บจก.วัฒนเวช (ร.พ.      BTH = บจก.
                                 กรุงเทพจันทบุรี)                โรงพยาบาลกรุงเทพตราด

  BRH = บจก.                     BSH = บจก.                  BNH = บจก.บีเอ็นเอช เมดิเคิล
  โรงพยาบาลกรุงเทพระยอง           โรงพยาบาลกรุงเทพสมุย          เซ็นเตอร์

  SVH = บมจ. สมิติเวช              NHS = บจก.เนชั่นแนล เฮลท์แคร์   BIO = บจก.ไบโอ โมเลกุลลาร์
                                 ซิสเต็มส์                      แลบบอราทอรี่ส์

  BHC = บจก. กรุงเทพเฮลิคอปเตอร์    NPMS = บจก.                 BDMSInter= B.D.M.S
  เซอร์วิสเซส                      เพชรบุรีตัดใหม่การแพทย์          International Medical
                                                             Services Co., Ltd.
  ------------------------------ --------------------------- -------------------------
โครงการในอนาคต

โรงพยาบาลกรุงเทพก้าวขึ้นสู่ทศวรรษที่ 4
ซึ่งคาดว่าจะเริ่มต้นด้วยการฟื้นตัวของเศรษฐกิจในประเทศทำให้มีแนวโน้มที่คนไทยจะให้ความสำคัญต่อสุขภาพมากขึ้น
การส่งเสริมของรัฐบาลให้ประเทศไทยเป็น “ศูนย์กลางการดูแลสุขภาพของเอเชีย”
การเปิดเสรีทางการแพทย์ภายใต้กรอบความร่วมมือเอฟทีเอ
และการได้รับความสนใจจากคนไข้ต่างชาติที่ต้องการเข้ามารับการรักษาในประเทศไทยมากขึ้นเนื่องจากประเทศไทยมีบุคลากรทางการแพทย์ที่มีความชำนาญในระดับสากลในขณะที่มีค่าใช้จ่ายในการรักษาพยาบาลต่ำกว่าประเทศอื่นที่มีมาตรฐานการแพทย์ใกล้เคียงกัน

จากปัจจัยทั้งหมดดังที่กล่าวมาแล้ว บริษัทฯ
จึงได้จัดรูปแบบการบริหารงานโรงพยาบาลกรุงเทพที่ซอยศูนย์วิจัย ถนนเพชรบุรีตัดใหม่
ให้เป็นศูนย์การแพทย์เฉพาะทางด้านต่าง ๆ ภายใต้ชื่อ “ศูนย์การแพทย์กรุงเทพ (Bangkok
Medical Center : BMC) ” ซึ่งประกอบด้วย โรงพยาบาลกรุงเทพ” โรงพยาบาลหัวใจกรุงเทพ
โรงพยาบาลวัฒโนสถ และโรงพยาบาลกรุงเทพอินเตอร์เนชั่นแนล
และยังมีโครงการลงทุนต่อเนื่องที่อยู่ในระหว่างการดำเนินงาน ดังนี้

1.  โครงการศูนย์ทันตกรรมและศัลยศาสตร์ช่องปากกรุงเทพ (Bangkok Dental and
    Maxilofacial Center) มูลค่าการก่อสร้างประมาณ 250 ล้านบาท
    ตั้งอยู่ที่ปากซอยศูนย์วิจัย ริมถนนเพชรบุรีตัดใหม่ โดยเริ่มดำเนินการก่อสร้างตั้งแต่ปลายปี
    2548 และคาดว่าน่าจะเปิดดำเนินการได้ในภายในปี 2550

2.  โครงการโรงพยาบาลเอกชน ขนาด 100 เตียง ณ เมืองเสียมเรียบ ประเทศกัมพูชา
    ซึ่งเป็นโครงการที่จะดำเนินการภายใต้บริษัทย่อย
    ซึ่งเป็นกิจการที่จดทะเบียนจัดตั้งขึ้นในประเทศกัมพูชา เมื่อเดือนธันวาคม 2548

ผลประโยชน์ที่คาดว่าจะได้รับ

1. เพื่อเป็นการขยายบริการทางการแพทย์เฉพาะทาง
และเป็นการเพิ่มพื้นที่รองรับปริมาณผู้ป่วยที่เพิ่มขึ้น

2. เพื่อขยายฐานลูกค้าในภูมิภาคเอเชียตะวันออกเฉียงใต้
และเป็นศูนย์ส่งต่อผู้ป่วยจากต่างประเทศเข้ามาในประเทศ
ส่วนที่ 2

บริษัทที่ออกหลักทรัพย์

ชื่อ บริษัท กรุงเทพดุสิตเวชการ จำกัด (มหาชน)

ประกอบธุรกิจ โรงพยาบาลเอกชนภายใต้ชื่อ “ศูนย์การแพทย์กรุงเทพ” ซึ่งประกอบด้วย
โรงพยาบาลกรุงเทพ โรงพยาบาลหัวใจกรุงเทพ โรงพยาบาลวัฒโนสถ
และโรงพยาบาลกรุงเทพอินเตอร์เนชั่นแนล

ที่ตั้งบริษัท 2 ซอยศูนย์วิจัย 7 ถนนเพชรบุรีตัดใหม่ บางกะปิ

ห้วยขวาง กรุงเทพ 10320

โทรศัพท์ 0-2310-3000

โทรสาร 0-2318-1546, 0-2310-3327

เลขทะเบียนบริษัท บมจ. 249

Web site www.bangkokhospital.com
การวิจัยและพัฒนา

บริษัทได้มีการจัดการประชุมวิชาการอย่างต่อเนื่องสำหรับแพทย์ในโรงพยาบาลกรุงเทพและแพทย์ภายนอกสถาบันต่าง
ๆ เพื่อเพิ่มขีดความสามารถของแพทย์ทุกสาขา
โดยปัจจุบันโรงพยาบาลกรุงเทพได้รับการรับรองให้เป็นสถาบันหลักในโครงการศึกษาทางการแพทย์ต่อเนื่องของแพทยสภาซึ่งแพทย์
พยาบาล
และผู้ประกอบวิชาชีพทางการแพทย์ที่เข้าประชุมวิชาการของโรงพยาบาลกรุงเทพจะได้รับเครดิต
(Continuous Medical Education - CREDIT)
เพื่อนำไปประกอบการต่อใบประกอบวิชาชีพเวชกรรม โดยในปี 2548
บริษัทได้จัดให้มีการประชุมวิชาการที่เกี่ยวเนื่องกับทางการแพทย์ที่สำคัญดังนี้

เดือนมีนาคม 2548 บริษัทได้จัดให้มีการประชุมทางวิชาการประจำปี ครั้งที่ 5
ของโรงพยาบาลกรุงเทพ “The 5th BGH Annual Academic Congress and the 1st
Dental and Maxillofacial Academic Meeting” ณ อาคารเฉลิมพระบารมี ๕๐ ปี
แพทยสมาคมแห่งประเทศไทย

เดือนสิงหาคม 2548 บริษัทได้จัดให้มีการประชุมวิชาการพยาบาล ครั้งที่ 6 (The 6th BGH
Congress on Critical Care for Nurses) เพื่อเสริมสร้างความรู้
และพัฒนาทางด้านวิชาการ ตลอดจนการบริหารจัดการให้แก่พยาบาล และบุคลากรทางการแพทย์
โดยมีเนื้อหาทางวิชาการเกี่ยวกับการดูแลผู้ป่วยวิกฤตอย่างต่อเนื่อง และมี Theme ของการประชุม
คือ "For the Best in the Practical Knowledge and Management of Critical
Care" เพื่อประโยชน์สูงสุดต่อผู้ป่วยที่จะได้รับการดูแลด้านการพยาบาลที่ถูกต้อง

นอกเหนือจากการให้ความสำคัญกับการศึกษาวิจัยทางการแพทย์อย่างต่อเนื่อง
บริษัทยังได้ให้การสนับสนุนงานของมูลนิธิเวชดุสิต ในพระอุปถัมภ์สมเด็จพระพี่นางเธอ
เจ้าฟ้ากัลยาณิวัฒนา กรมหลวงนราธิวาสราชนครินทร์
เพื่อการอนุเคราะห์ผู้ยากไร้และเพื่อให้การสนับสนุนงานวิจัยของแพทย์ทั้งในและนอกโรงพยาบาลทุกปีอย่างต่อเนื่อง
โดยมีวัตถุประสงค์เพื่อส่งเสริมการพัฒนาเชิงวิชาการแก่วงการแพทย์ในประเทศไทย

ทั้งนี้ ในช่วง 3 ปีที่ผ่านมา บริษัทฯ ได้สนับสนุนค่าใช้จ่ายด้านการวิจัยและพัฒนา สรุปได้ดังนี้คือ

ปี 2546 จำนวน 27.09 ล้านบาท

ปี 2547 จำนวน 40.72 ล้านบาท

ปี 2548 จำนวน 35.98 ล้านบาท
รายงานคณะกรรมการตรวจสอบ

คณะกรรมการบริษัท กรุงเทพดุสิตเวชการ จำกัด (มหาชน)
แต่งตั้งคณะกรรมการตรวจสอบประกอบด้วยกรรมการอิสระ 3 ท่าน
โดยมีศาสตราจารย์นายแพทย์เสนอ อินทรสุขศรี เป็นประธานกรรมการตรวจสอบ
ศาสตรจารย์นายแพทย์สันต์ศิริ ศรมณี และนายอนุชาต ชัยประภา เป็นกรรมการตรวจสอบ

คณะกรรมการตรวจสอบมีภาระกิจที่ได้รับมอบหมายจากคณะกรรมการ
ตามนโยบายกำกับดูแลกิจการที่ดี เพื่อสอบทานงบการเงิน สอบทานระบบการควบคุมภายใน
พิจารณาการปฎิรูปตามข้อกำหนดและกฎหมายที่เกี่ยวข้องที่เป็นสาระสำคัญ
ดูแลไม่ให้เกิดการขัดแย้งทางผลประโยชน์และเสนอแต่งตั้งผู้สอบบัญชีของบริษัท

ในปี 2549 คณะกรรมการตรวจสอบได้ประชุมร่วมกับผู้สอบบัญชีและ / หรือ
ฝ่ายบริหารที่เกี่ยวข้องรวม 7 ครั้ง เพื่อสอบทานงบการเงินไตรมาส ประเมินระบบควบคุมภายใน
พิจารณาทบทวนข้อปฎิบัติตามข้อกำหนดและกฎหมายพิจารณางบการเงินประจำปี 2549
ประกอบรายงานการตรวจสอบของผู้สอบบัญชี โดยคณะกรรมการตรวจสอบเห็นว่า
งบการเงินของบริษัทได้จัดทำโดยถูกต้องตามควรและเป็นไปตามมาตรฐานการบัญชีที่รับรองทั่วไปและมีการเปิดเผยข้อมูลที่เพียงพอ

คณะกรรมการตรวจสอบได้เสนอชื่อผู้สอบบัญชี ต่อคณะกรรมการบริษัท
เพื่อการเสนอชื่อต่อที่ประชุมผู้ถือหุ้นเพื่อลงมติแต่งตั้งเป็นผู้สอบบัญชี ประจำปี 2550 ต่อไป

  (ศาสตราจารย์นายแพทย์ เสนอ อินทรสุขศรี)

ประธานกรรมการตรวจสอบ

รายงานความรับผิดชอบของคณะกรรมการต่อรายงานทางการเงิน

คณะกรรมการบริษัทเป็นผู้รับผิดชอบต่องบการเงินของบริษัท
โดยได้มอบหมายให้คณะกรรมการตรวจสอบทำการสอบทานงบการเงินของบริษัทที่ผ่านมา
และได้รับรายงานว่ารายงานทางการเงินของบริษัทได้ถือปฏิบัติตามหลักการบัญชีที่รับรองทั่วไป
โดยเลือกใช้นโยบายทางบัญชีที่เหมาะสมและถือปฏิบัติอย่างสม่ำเสมอ
โดยจัดทำขึ้นอย่างระมัดระวังตลอดจนประเมินถึงความเหมาะสมของการแสดงรายการที่นำเสนอในงบการเงินโดยรวม
รวมทั้งมีการเปิดเผยข้อมูลอย่างเพียงพอในหมายเหตุประกอบงบการเงิน

นอกจากนี้คณะกรรมการบริษัทได้จัดให้มีระบบการควบคุมภายในที่มีประสิทธิภาพและประสิทธิผลเพื่อให้มั่นใจว่าข้อมูลทางบัญชีมีการบันทึกอย่างครบถ้วน
ถูกต้อง และมีระบบการจัดเก็บรักษาทรัพย์สิน เพื่อป้องกันการทุจริตหรือเสียหายอย่างมีสาระสำคัญ

คณะกรรมการมีความเห็นว่าระบบการควบคุมภายในของบริษัทโดยรวมอยู่ในระดับที่น่าพอใจ
และสามารถสร้างความเชื่อถือต่องบการเงินรวมและงบการเงินเฉพาะของบริษัทประจำปี 2549

_____________________________ _________________________________

(นายแพทย์ พงษ์ศักดิ์ วิทยากร ) (นายวัลลภ อธิคมประภา )

กรรมการผู้อำนวยการใหญ่ รองกรรมการผู้อำนวยการใหญ่สายบัญชีการเงิน